Sõle tänav

Sõle tänav on tänav Tallinnas Põhja-Tallinna linnaosas. Sõle tänav algab Paldiski maanteelt ja lõpeb Kopli tänavaga ristumisel. Sõle tänav on 2934 m pikkune.

1968. aastal ühendati Sõle tänav ja Admiral Makarovi tänav ning nimetati Karl Marxi puiesteeks. 1990. aastast kannab tänav Sõle tänava nime.

Hoonestus 
Sõle 3, viiekorruseline korterelamu äripindadega esimesel korrusel. Endine kaupluse Moldaavia hoone 
Sõle 14 asus Tallinna telefonikaugejaam ja hiljem Eesti Telefoni, Elioni ja tänapäeval Telia üksus
Sõle 16, asus Pelgulinna Haigla, tänapäeval Pelgulinna Tervisekeskus
Sõle 23, 1970. aastal ehitatud Pelgulinna Sünnitusmaja. Arhitekt Kalju Luts
Sõle 23a, Tehnilise Järelevalve Ameti hoone
Sõle 24, asub kahekorruseline korterelamu
Sõle 25, Lillepood; NB Autopesula; Citic Telecomi Tallinna interneti sõlmpunkt
Sõle 25a, Neste tankla; R-Kiosk
Sõle 25a/1, Sõle Hesburger
Sõle 26, asub 1960. aastal ehitatud kahekorruseline korterelamu
Sõle 27, Kolde mini-Rimi
Sõle 27a, Alexela kauplus-tankla
Sõle 27b, A-Tehnoülevaatus
Sõle 28, asub 1954. aastal ehitatud kahekorruseline korterelamu
Sõle 30, asub 1940. aastal ehitatud kahekorruseline korterelamu
Sõle 31, asus kauplus Minsk, tänapäeval Kolde Selver
Sõle 39, Tallinna Lasteaed Päikene
Sõle 40, asus Sõle Põhikool, tänapäeval Hilariuse Kool
Sõle 40a, Sõle Spordikeskus
Sõle 42, Nisu Maxima
Sõle 43, Eesti Kondiiter OÜ kondiitriäri
Sõle 47b, Sõle Raamatukogu
Sõle 49, Olerex kauplus-tankla
Sõle 51, asus Õllerestoran Saku (rahvakeeles "blindaaž"), 1996. aastast Sõle Kaubatänav. Hoone lammutati ning 2005 avati asukohas Pelgulinna Selver.
Sõle 58 asub 1972. aastal ehitatud viiekorruseline korterelamu
Sõle 61a, asus Kodakondsus- ja Migratsiooniameti Sõle büroo, tänapäeval Põhja-Tallinna Sotsiaalkeskus
Sõle 63, asus Kopli Polikliinik, tänapäeval Põhja-Tallinna tervisekeskus

Galerii

Ajalugu
Sõle tänav sündis umbtänavana vahetult enne teist maailmasõda, kui Paldiski maantee nurgast Kopli poole ehitati neli Tallinna maja tüüpi kortermaja. Paldiski maantee praeguse linnast välja siirduva sõidurea kohal, Sõle tänava Tallinna hipodroomi poolsel küljel, asus kartongivabrik paekivist ehitatud hoones. Enne teist maailmasõda ei olnud tegelikult Sõle tänavat tänases suuruses olemas. Sõle tänav oli olemas Kopli poolses otsas Kolde ja Härjapea vahelise lõiguna, aga Paldiski maanteele ta ei ulatunud. Seal oli väike teejupp mis asus nelja Tallinna maja tüüpi maja ees, siis lõppes tee ära saviaukude juures. Saviaugud olidki seal Mulla tänava Pelgulinna Gümnaasiumi ja endise Telia maja kohal. 

Pärast teist maailmasõda rajati 1953. aastal Sitsi tänavast Kopli tänavani admiral Admiral Makarovi tänav (nimetatud Stepan Makarovi auks) seda ääristava uhke stalinistliku hoonestusega.

Praeguse Sõle tänava alguses, kuni Kolde puiesteeni, laius Stroomi metsani suur stiihiline prügimägi. Pelgulinna Gümnaasiumi kohal olid aga vanad saviaugud, kust sai toorainet sealne Kopli telliskivivabrik. 

Sõle ja Admiral Makarovi tänav ühendati 1968. aastal ning nimetati Karl Marxi puiesteeks. 1990. aastast kannab tänav taas Sõle tänava nime. 
Sõle tänava hoonestus on pärit suures osas aastatest 1950–1980.

Viited

Välislingid

Põhja-Tallinna tänavad
Pelgulinna asum
Pelguranna